
转讜住驻讜转



 专讘 讬讛讜讚讛 讗诪专 讜讗讝谉 讜讞拽专. 讜讛讗 讚讗诪专 驻专拽 砖谞讬 讚注讬专讜讘讬谉 (讚祝 讻讗:) 讘砖注讛 砖转讬拽谉 砖诇诪讛 谞讟讬诇转 讬讚讬诐 讜注讬专讜讘讬谉 讬爪讗转 讘转 拽讜诇 讜讗诪专讛 讻讜' 讜诇讗 讞砖讬讘 砖谞讬讜转 砖诪讗 讗讞专 讘转 拽讜诇 转拽谞讛: 讜诪讜转专 讘讗砖转 讞诪讬讜. 讬专讜砖诇诪讬 讗砖转 讞诪讬讜 讗住讜专讛 诪砖讜诐. 诪专讗讬转 讛注讬谉 讜讗''转 转讜专讛 讛讬讗 诇讗住讜专' 讛讗 讚讜讚 谞砖讗 专爪驻讛 讘转 讗讬讛 讜拽讗诪专 谞诪讬 砖谞讬 讞讜专讙讬谉 砖讙讚诇讜 讘讘讬转 讗住讜专讛 诪驻谞讬 诪专讗讬转 讛注讬谉 专讘讬 讞谞讬谞讗 讗讜诪专 讬住讘讜谉 讘讗转专讗 讚诇讗 讞讻讬诪讬 诇讛讜 讜诪注砖讛 讘驻专讜讘讬谞爪讬讗 讘讗讞讚 砖讛讬讛 讟讘讞讜 讟讘讜讞 讜讬讬谞讜 诪讝讜讙 诇讬砖讗 讗砖转 讞诪讬讜 讜讗驻住讚讬讛 专''转 诇住注讜讚转讬讛 讜讗注''讙 讚砖诪注转讬谉 砖专讬 诇讛讜 讗砖转 讞诪讬讜 讜讞讜专讙讜 砖诪讗. 讗讞专 讻讱 讗住专讜诐 讜诪讬讛讜 讘住讜祝 诪砖讜讞 诪诇讞诪讛 诪讜讻讬讞 住讜讙讬讗 讚诇讗 讞讬讬砖讬谞谉 诇诪专讗讬转 讛注讬谉 讙讘讬 讞讜专讙讛 讛讙讚讬诇讛 讘讬谉 讛讗讞讬谉: 讗讬 讛讻讬 讗砖转 讞诪讬讜 谞诪讬. 诪讗诐 讗诐 讞诪讬讜 诇讗 诪爪讬 诇诪讬驻专讱 讚转讬诪讗 诇讬讛 讗谞讬 诪讜转专转 诇讱 讻讜' 讚讘注讬讗 讛讬讗 诇拽诪谉 讗诐 砖谞讬讜转 讚专讘讬 讞讬讬讗 讬砖 诇讛谉 讛驻住拽 讗讜 诇讗: 

专诪讘"谉

讜诪讜转专 讗讚诐 讘讗砖转 讞诪讬讜. 驻讬专讜砖 讘讚讬谉 讛讜讗 讚诇讗 诇讬转谞讬谞讛讜 讻诇诇 讚讻诇 砖诇讗 砖谞讗讜诐 讞讻诪讬诐 诇讗住讜专 诪讜转专转 讗诇讗 砖诇讗 转讗诪专 讚讬诇诪讗 转谞讗 讜砖讬讬专 讻讚砖讬讬专 砖谞讬讜转 讚讘讬 专讘讬 讞讬讬讗 讚讛讗讬讱 讗驻砖专 诇讜诪专 砖诇讗 讙讝专讜 讘讗砖转 讞诪讬讜 砖讛专讬 讗讜诪专转 诇讜 讘转讬 讗住讜专讛 诇讱 诪谉 讛转讜专讛 诪砖讜诐 讛讻讬 转谞讗 诇讬讛 诇讛讬转讬专讗 讜讛讬讬谞讜 讚讗诪专讬谞谉 诪砖讜诐 讚拽讘注讬 诇诪讬转谞讬 讗砖转 讞讜专讙讜 讗讜诪专转 讜讻讜' 讻诇讜诪专 诇驻讬讻讱 讛讜爪专讱 诇砖谞讜转 讛讬转专 讘讗砖转 讞讜专讙讜 诪驻谞讬 砖讬砖 讗讬住讜专 转讜专讛 讘讘转讜 讜讗拽砖讬谞谉 讘讗砖转 讞诪讬讜 谞诪讬 诇讬转谞讬 讛讻讬 讜诪转专抓 诪砖讜诐 讚诇讗 驻住讬拽讗 诇讬讛 诇诪讬转谞讬 讘转讬 讗住讜专讛 诇讱 讜诪讬讛讜 讻诇 注讬拽专 诇讗 砖谞讗讛 讗诇讗 诪驻谞讬 砖讘转讛 驻注诪讬诐 讗住讜专讛 讜讞讜专讙讜 诪讜转专 讘讘转讜 讜讘讗砖转讜 讚拽转谞讬 诪砖讜诐 讚讗讬讬专讬 讘讞讜专讙讬谉 诪住讬讬诐 诇讛讜.
讜讬砖 诪驻专砖 讛讗 讚讗诪专讬谞谉 诪砖讜诐 讚拽讘注讬 诇诪讬转谞讬 讗砖转 讞讜专讙讜 讗讜诪专转 讜讻讜' 诇讜诪专 砖讗注"驻 砖讬砖 诇讛 讘转 诇讗 讙讝专讜 诪砖讜诐 讘转讛 讜讗诐 诇讗 砖谞讛 讻谉 讛讬讬转讬 讗讜诪专 砖诪讗 诇讗 讛转讬专讜 讗诇讗 讻砖讗讬谉 诇讛 讘转.
讜诪讚拽转谞讬 讘专讬讬转讗 住转诐 讜诪讜转专 讘讗砖转 讞诪讬讜 讜诇讗 诪住讬讬诪讬谉 讘讛 讘讙诪专讬谉 砖讜诐 讗讬住讜专讗 诇讗 住诪讻讬谞谉 讗诪注专讘讗 讚讗诪专 专' 讝专讬拽讗 讘砖诐 专' 讞谞讬谞讗 讗砖转 讞诪讬讜 讗住讜专讛 诪驻谞讬 诪专讗讬转 讛注讬谉 讜讻谉 谞专讗讛 讚注转 专讘讬谞讜 讛讙讚讜诇 讝"诇 砖诇讗 讻转讘 讝讛 讛讬专讜砖诇诪讬 讜讬砖 诇讜 住诪讱 诇讚讘专 砖讗诪专讜 注讜讚 砖诐 砖谞讬 讞讜专讙讬谉 砖讙讚诇讜 讘讘讬转 讗讞讚 讗住讜专讬诐 诇讛谞砖讗 诪驻谞讬 诪专讗讬转 讛注讬谉 讗转讗 注讜讘讚讗 拽诪讬讛 讚专' 讞谞讬谞讗 讘专讬讛 讚专' 讗讘讜讛 讗诪专 讬住讘讜谉 讘讗转专 讚诇讗 讞讻诪讬谉 诇讛讜谉 讜讘讙诪专讗 讚讬诇谉 讘驻' 诪砖讜讞 诪诇讞诪讛 (住讜讟讛 讚祝 诪"讙) 讗讬转诪专 谞诪讬 讞讜专讙讛 讛讙讚讜诇讛 讘讬谉 讛讗讞讬谉 讗住讜专讛 诪驻谞讬 诪专讗讬转 讛注讬谉 讜讚讞讬谞谉 诇讛 讜讗诪专讬谞谉 讜诇讗 讛讬讗 讚拽诇讗 讗讬转 诇讛 讜诪讻讗谉 谞诇诪讜讚 砖讗讬谉 诇谞讜 讻讚注转 讛讬专讜砖诇诪讬 砖讛讜讗 诪驻谞讬 诪专讗讬转 讛注讬谉 讘讞讜专讙讬谉 讜讛讜讗 讛讚讬谉 诇讗砖转 讞诪讬讜.
讜讘讛诇讻讜转 讙讚讜诇讜转 砖诇谞讜 诪爪讗转讬 讜讗砖转 讞诪讬讜 讗住讜专讛 诇讜 诪驻谞讬 诪专讗讬转 注讬谉 讜诇讗 讻讱 讛诇讻讛 讗诇讗 诪讜转专转 诇讜 讗讘诇 讛专讘 专' 讬注拽讘 讻转讘 讘住驻专 讛讬砖专 讘讛诇讻讜转 讙讚讜诇讜转 讜转诇诪讜讚 讗专抓 讬砖专讗诇 讙专住讬' 讗砖转 讞诪讬讜 讜讗砖转 讞讜专讙讜 诪讜转专讜转 诇讜 讗讘诇 讗诪专讜 讞讻诪讬诐 讗住讜专讛 诇讜 诪驻谞讬 诪专讗讬转 讛注讬谉 讜讗注驻"讻 讗讬谉 讻讗谉 讘讬转 诪讬讞讜砖.





专砖讘"讗

讜诪讜转专 讗讚诐 讘讗砖转 讞诪讬讜. 讗讬讻讗 诇诪讬讚拽 诇诪讛 诇讬 诇诪转谞讬 讗砖转 讞诪讬讜 诪讜转专转, 诇讬砖转讜拽 诪讬谞讛 讚讻诇 讚诇讗 讗住专 诇讛, 讘讛讬转专讗 拽讬讬诪讗. 讬砖 诇讜诪专 诪砖讜诐 讚讘转讛 讗住讜专讛 诇讜 讗爪讟专讬讱, 住诇拽讗 讚注转讬谉 讗诪讬谞讗 讻讬讜谉 讚讘转讜 注专讜讛, 讘讚讬讚讛 诇讬讙讝讜专 诪讚专讘谞谉, 讜讛讗 讚诇讗 转谞讗 诇讛 转谞讗 讜砖讬讬专 讻讚砖讬讬专 砖讬转讗 讚专' 讞讬讬讗 (诇讛诇谉 讬讘诪讜转 讻讗, 讘. 讻讘, 讗) 拽讗 诪砖诪注 诇谉 砖讗祝 讝讜 讗讜诪专转 诇讜 讗谞讬 诪讜转专转 诇讱 讜讘转讬 讗住讜专讛 诇讱. 讜讗祝 注诇 讙讘 讚讗诪专讬谞谉 讚诇讗 驻住讬拽讗 诇讬讛 诪讻诇 诪拽讜诐 诪砖讜诐 诇转讗 讚讘转讛 讚讝诪谞讬谉 讚讛讬讗 讗住讜专讛 诇讜 转谞讗 诇讛 诇讛讬转专讗. 讜诪讚转谞讬谞谉 诇讛 诇讗砖转 讞诪讬讜 诇讛讬转专讗 讜诇讗 住讬讬诪讬谞谉 讘讛 讜讗住讜专讛 诪砖讜诐 诪专讗讬转 讛注讬谉 砖诪注讬谞谉 诪讬谞讛 讚诪砖专讗 砖专讬 诇讙诪专讬. 讘讬专讜砖诇诪讬 (驻"讘 讛"讚) 讙专住讬谞谉 专' 讝专讬拽讗 讘砖诐 专' 讞谞讬谞讗 讗砖转 讞诪讬讜 讗住讜专讛 诪驻谞讬 诪专讗讬转 讛注讬谉. 注讜讚 讗诪专讜 砖诐 砖谞讬 讞讜专讙讬谉 砖讙讚诇讜 讘讘讬转 讗讞讚 讗住讜专讬谉 诇讛谞砖讗 诪驻谞讬 诪专讗讬转 讛注讬谉. 讗转讗 注讜讘讚讗 拽讜诪讬 讚专' 讞谞讬谞讗 讘专讬讛 讚专' 讗讘讛讜 讗诪专 讬住讘讜 讘讗转专 讚诇讗 讞讻诪讬谉 诇讜谉. 讜讗驻砖专 讚讘讚讜专讜转 讗讞专讜谞讬诐 讙讝专讜 注诇讬讛谉 讜诇讗 谞讙讝专讛 讙讝讬专讛 讘讬诪讬 转谞讗 讚讘专讬讬转讗 讚砖谞讬讜转. 讜诪讬讛讜 诇讗 诪砖诪注 讛讻讬谉 诪讚讗诪专讬谞谉 讘诪住讻转 住讜讟讛 驻专拽 诪砖讜讞 诪诇讞诪讛 讘住讜驻讜 (诪讙, 讘) 讞讜专讙讛 讛讙讚诇讛 讘讬谉 讛讗讞讬谉 讗住讜专讛 诪驻谞讬 诪专讗讬转 讛注讬谉, 讜讝讜 讻住讘专转 专讘讬 讞谞讬谞讗 讚讬专讜砖诇诪讬. 讜讚讞讬 诇讛 讜讗诪专讬谞谉 讜诇讗 讛讬讗 讚拽诇讗 讗讬转 诇讛. 讗诇诪讗 诇讗 讙讝专讬谞谉 诪砖讜诐 诪专讗讬转 讛注讬谉. 讜诪讻讗谉 专讗讬讛 谞诪讬 诇讗砖转 讞诪讬讜 砖讛讬讗 诪讜转专转, 讚诇诪专讗讬转 讛注讬谉 诇讗 讞讬讬砖讬谞谉 讚拽诇讗 讗讬转 诇讛. 讜讻谉 谞专讗讛 讚注转 讛专讘 讗诇驻住讬 讝"诇 砖诇讗 讻转讘讜 诇讬专讜砖诇诪讬. 讗讘诇 专讘讬谞讜 转诐 讝"诇 讻转讘 讘住驻专 讛讬砖专 (住讬' 诇讟), 讜讘讛诇讻讜转 讙讚讜诇讜转 (讛诇' 注专讬讜转) 讜转诇诪讜讚 讗专抓 讬砖专讗诇 (砖诐) 讙专住讬 讗砖转 讞诪讬讜 讜讗砖转 讞转谞讜 诪讜转专转 诇讜 讗讘诇 讗诪专讜 讞讻诪讬诐 讗住讜专讛 诇讜 诪驻谞讬 诪专讗讬转 讛注讬谉 注讚 讻讗谉. 讜讘转讜住' (讚"讛 讜诪讜转专) 讻转讘讜 讚诪注砖讛 讛讬讛 讘讬诪讬 专讘讬谞讜 转诐 讝"诇 砖拽讚砖 讗砖转 讞诪讬讜 讜注砖讛 住注讜讚讛 讜讛驻住讬讚 专讘讬谞讜 转诐 讗转 住注讜讚转讜. 讜讛专诪讘"谉 谞专"讜 诪谉 讛诪转讬专讬谉, 讜讘讜讚讗讬 诪讚讞讝讬 专讘 讛诇诇 砖讬转住专 诇讗讬住讜专讗 讜诇讗 拽砖讬讗 诇讛讜 讗诇讗 讗砖转 讗讞讬 讗讘讬 讗讘讬讜 讜讗讞讜转 讗讘讬 讗讘讬讜 讻讚讗讬转讗 诇拽诪谉 (注诪' 讘) 砖诪注 诪讬谞讛 砖讗讬谉 诇讛讜住讬祝 注诇 讛砖谞讬讜转 砖诪谞讜 讻讗谉 讞讻诪讬诐.





专讬讟讘"讗

讛讗 驻住讬拽' 诇讬讛 讜讛讗 诇讗 驻住讬拽' 诇讬讛 驻讬' 讘转 讞讜专讙讜 驻住讬拽. 诇讬讛 诇转谞' 诇讗讬住讜专' 讜诇讜诪专 讘转 讘转讜 讗住讜专讛 诇讱 砖讗讬谉 诇讛 砖讜诐 讚讘专 讛转专 讗讘诇 讘转 讞诪讬讜 诇讗 驻住讬拽' 诇讬讛 诇讗讬住讜专' 讚讝讬诪谞讬谉 讚讗讬' 诇讬讛 讛转专 讗诐 诪转讛 讗砖转讜 讜拽"诇 讜诇诪' 诇讬讛 诇诪讬转谞讬 讛讬转专' 诇讗砖转 讞诪讬讜 讻诇诇 诇讬转谞讬 讛讗住讜专讜' 讜诪诪讬诇讗 讬讚注讬 讚讻诇讛讜 砖讗专' 诪讜转专讜转 讜讬"诇 讚谞讛讬 讚诇讗 驻住讬拽讗 诇讬讛 诇诪讬转谞讬 讘讛讚讬' 讜讗注"讙 讚讘转讜 讗住讜专讛 诇讜 讘讚讬讚讬讛 诇讗 讙讝专讜 讘讛 专讘谞谉 专讘讜转讗 讗讬转 讘讛 讘砖诇' 讗住讜专讛 讜诇讛讻讬 转谞讬讬' 讚诇讗 谞讬诪' 讙讝专讜 诪驻谞讬 讘转讛 讜转谞讗 转谞讗 讜砖讬讬专 讻讚砖讬讬专 讘谞讬 专' 讞讬讬' 讜讛讗 讚拽转谞讬 讜讞讜专讙讜 诪讜转专 讘讗砖转讜 讛讬讬谞讜 诪砖讜诐 讚讗爪讟专讬讱 诇诪讬转谞讬 砖讛讜讗 诪讜转专 讘讗砖转 讞讜转谞讜 讜讘讬专讜砖诇诪讬 讗诪专讜 诪砖诪讬讛 讚专' 讞谞讬谞讗 讚讗砖转 讞诪讬讜 讗住讜专讛 诪驻谞讬 诪专讗讬转 讛注讬谉 讜讻"驻 专"转 讝"诇 讜讘讛"讙 讜讘转讜' 讻转讘讜 讻讬 (诪讬) 砖拽讚砖 讗砖转 讞诪讬讜 讜注砖讛 住注讜讚讛 讜爪讜讛 专"转 讝"诇 诇讙专砖讛 讜讛驻住讬讚 讛住注讜讚讛 讜专讘讬' 讛专"诐 讝"诇 讜讗讞专讬' 讛转讬专讜 讻讬讜谉 讚讘讙诪' 讚讬诇谉 诇讗 讗讬讚讻专 讛讻讬 讻诇诇 讜转讚注 讚讘讬专讜砖' 讙"讻 讗住专讜 诪砖讜诐 诪专讗讬转 讛注讬谉 讞讜专讙讬谉 讛讙讚诇讬诐 讘讘讬转 讗讞转 讜讗转讗 注讜讘讚' 拽诪讬讛 专"讞 讜讗诪专 讬住讘讜谉 讘讗转专' 讚诇讗 讞讻诪讬谉 诇讜谉 讜讘讙诪' 讚讬诇谉 讘诪住' 住讜讟讛 驻诇讬讙 注诇讬讛 讘讛讚讬' 讚讛转诐 讗诪专讬' 讘砖讬诇讛讬 驻讬' 诪砖讬讞 诪诇讞诪讛 讞讜专讙讛 讛讙讚诇讛 讘讬谉 讗讞讬诐 讗住讜专讛 诪驻谞讬 诪专讗讬' 讛注讬谉 讜讗诪专讬' 讜诇讗 讛讬讗 讚拽诇' 讗讬转 诇讛 讛专讬 讘讙诪专' 讚讗诪专讜 诪注讬拽专讗 讻专' 讞谞讬谞讗 讜诪讞讜 诇讛 讗诪讜讞讗 讜讛"讛 讚驻诇讬讙讬 注诇 专' 讞谞讬谞' 讘讗砖转 讞诪讬讜 讚讗住专 讘讬专讜砖' 诪讚诇讗 讗讚讻专讬讛 讛讻讗 讜讘讞讜专讙讬谉 讚砖讬讬讱 诇诪讙讝专 讟驻讬 讛讜爪专讻讜 诇讜诪专 讚诇讗 砖讬讬讱 讜诇讗 讞讬讬砖讬' 讚讗讬诇讜 讘讗砖转 讞诪讬讜 驻砖讬讟讗 诇讛讜 讚诇讬讻讗 诇诪讬讞砖 诪驻谞讬 诪专讗讬转 讛注讬谉 讜讻"诪 讜讻谉 注讜砖讬谉 讘讻诇 住驻专讚:



讗诪专 专讘讗 讚' 谞砖讬诐 砖谞讬讜转 讬砖 诇讛诐 讛驻住拽 驻讬' 砖诇讗 讗住专讜 讘讛诐 讚讜专讜转 讻诇诇 讜谞拽讬讟 专讘 讘讬讚讬' 转诇转 驻讬' 讙诪讬专 讚讛讜讜 讗专讘注 讜诇讗 讚讻讬专 诇驻专讜砖讬 诪讬谞讬讬讛讜 讗诇讗 转诇转. 讗砖转 讗讞讬 讛讗讘 诪谉 讛讗讘 驻讬' 砖讛讬讗 砖谞讬讛 讻讚讗讬转' 诇注讬诇 讜诇讗 讙讝专讜 讘讛 讚讜专讜转 讚讗砖转 讗讞讬讜 诪谉 讛讗讘 诪讜转专转 诇讜 讜讗砖转 讗讞讬讜 诪谉 讛讗讘 驻讬' 讚讗砖转 讗讞讬 讗讘讬 讛讗诐 诪讜转专转 讜讻诇转讜 诪驻专砖 诇拽' 讻诇转 讘转讜 讗住讜专讛 讻诇转 讘转 讘转讜 砖专讬谞谉 讝注讬专讬 诪讜住讬祝 讗祝 讗砖转 讗讞讬 讗诪讜 驻讬' 砖讬砖 讛驻住拽 讚讗砖转 讗讞讬 讗讘讬 讗诪讜 砖专讬讗:



讜住讬诪谞讬讱 驻讬' 诇诪讬讚注 讛讛讬讗 讚诪讜住讬祝 讝注讬专讬 诇注讬诇讗 讚专讘 驻专砖讬' 讗讜转讛 砖谞讬讛 砖讛讜住讬祝 讝注讬专讬 讛讬讗 讚讜专 讗' 诇诪注诇讛 注诇讛' 讚诪转谞讬' 砖讗诪' 专讘 讚专讘 讗诪' 讘砖谞讬讛 讗讞专讜谞讛 砖诇讜 讗砖转 讗讞讬 讛讗诐 讜讝注讬专讬 讗砖转 讗讘讬 讛讗诐 砖讛讬讗 讚讜专 讗' 诇诪注诇讛. 讜讗讞专讬' 驻讬' 诪讛 砖讛讜住讬祝 讝注讬专讬 讛讬讗 砖谞讜讬讛 讘讘专讬讬转讗 讚诇注讬诇 注诇 讛专讗砖讜谞讛 砖讗诪专 专讘 讜讝讛 讬讜转专 谞讻讜谉:





转讜住驻讜转 讬砖谞讬诐

讚诇讗 讗驻砖专 讘转砖讜讘讛 讚讗讬谉 讬讜讚注 诇诪讬 诪砖诇诐 讜讗讬谉 诇讛拽砖讜转 讬注砖讛 诪讛谉 爪专讻讬 专讘讬诐 讚诪"诪 讗讬谉 讝讛 转砖讜讘讛 讻转讬拽讜谞讛 讻讬讜谉 讚讗讬谞讜 诪砖诇诐 诇讗讜转讜 砖讙讝诇:



讛谞讬 讗驻砖专 讘转砖讜讘讛 讜讘诇讘讚 砖诇讗 讛讜诇讬讚 讘谉 讚讗诐 讛讜诇讬讚 讘谉 讛讜讬 诪注讜讜转 诇讗 讬讜讻诇 诇转拽讜谉:



注讚 砖讘讗 砖诇诪讛 讜注砖讛 诇讛 讗讝谞讬诐. 讜讗"转 讛转诐 驻专拽 注讜砖讬谉 驻住讬谉 讞砖讬讘 注专讜讘讬谉 讜谞讟"讬 讚拽讗诪专 讘砖注讛 砖转拽谉 砖诇诪讛 注专讜讘讬谉 讜讬讚讬诐 讜讗诪讗讬 诇讗 讞砖讬讘 砖谞讬讜转 讚讛讻讗 讜讬"诇 讚诇讗 讞砖讬讘 讗诇讗 讚讘专 讛转诇讜讬 讘讞讻诪讛 讜讘住讘专转 讛诇讘. 讗讘诇 讛讻讗 讗讬谉 讛讚讘专 转诇讜讬 讘讞讻诪讛 讗诇讗 诇讛讞诪讬专 讜诇注砖讜转 住讬讬讙 诇转讜专讛:





转讜住驻讜转 专讬"讚

转"专 诪讛 讛谉 砖谞讬讜转 讗诐 讗诪讜 讜讗诐 讗讘讬讜 讜讗砖转 讗讘讬 讗讘讬讜 讜讗砖转 讗讘讬 讗诪讜 讜讗砖转 讗讞讬 讛讗讘 诪谉 讛讗诐 讜讗砖转 讗讞讬 讛讗讘 诪谉 讛讗讘 讜讻诇转 讘谞讜 讜讻诇转 讘转讜, 讜诪讜转专 讗讚诐 讘讗砖转 讞诪讬讜 讜讘讗砖转 讞讜专讙讜 讜讗住讜专 讜讘转 讘讞讜专讙讜 诪讜转专 讘讗砖转讜 讜讘讘转讜 讘讗砖转 讞讜专讙讜 讗讜诪专转 讗谞讬 诪讜转专转 诇讱 讜讘转讬 讗住讜专讛 诇讱 驻讬' 讗诪讜 讻转讬讘 讜讙讝专讜 注诇 讗诐 讗诪讜 砖讬转专讞拽 诪讗诪讜 讜讙讝专讜 谞诪讬 讘讗诐 讗讘讬讜 诪砖讜诐 讗诐 讗诪讜, 讜讗注"讙 讚讛讗 讙讝讬专讛 诇讙讝讬专讛 诪砖讜诐 讚转专讜讬讬讛讜 讗讬诪讗 专讘转讗 拽专讬 诇讛讜, 讜讗砖转 讗讘讬 讗讘讬讜 诪砖讜诐 讗砖转 讗讘讬讜 讛讻转讜讘讛 讜讗砖转 讗讘讬 讗诪讜 讜讗注"讙 讚讗讬谞讛 讗讘讬 讗诪讜 讙讝讬专讛 诪砖讜诐 讗砖转 讗讘讬 讗讘讬讜 讚转专讜讬讬讛讜 讗讘讗 专讘讗 拽专讜 诇讛讜 讛诇讻讱 讞讚讗 谞讬谞讛讜, 讜讗砖转 讗讞讬 讛讗讘 诪谉 讛讗诐 讚讚讗讜专讬讬转讗 注专讜转 讗讞讬 讗讘讬讱 讻转讬讘 讜讗诪专讬' 诇拽诪谉 讘讛讘讗 注诇 讬讘诪转讜 讚讘讗讞讬 讗讘讬讜 诪谉 讛讗诐 砖专讬讗 讜讙讝专讜 注诇讛 诪砖讜诐 讗砖转 讗讞讬 讗讘 诪谉 讛讗讘, 讜讗砖转 讗讞讬 讛讗诐 诪谉 讛讗诐 谞诪讬 讙讝讬专讛 诪砖讜诐 讗砖转 讗讞讬 讗讘讬讜 诪谉 讛讗诐 拽讗 诪砖转注讬 讗讘诇 讗诐 讛讬' 讗讞讬讜 砖诇 讗讞讬讜 诪谉 讛讗诐 砖专讬讗 讜讙讝专 专讘谞谉 注诇讛 诪砖讜诐 讗砖转 讗讞讬 讛讗讘 诪谉 讛讗诐, 讜讗砖转 讗讞讬 讛讗诐 谞诪讬 诪谉 讛讗讘 讙讝讬专讛 诪砖讜诐 讗砖转 讗讞讬 讗讘讬讜 诪谉 讛讗诐 讚讛讬讗 谞诪讬 砖谞讬' 讜讗讬讻讗 爪讚 讜讻诇转 讘谞讜 讙讝讬专讛 诪砖讜诐 讻诇转讜 讜讻诇转 讘转讜 诪砖讜诐 讻诇转 讘谞讜 讜讗住讜专 讘讘转 讞讜专讙讜.





讘转 讞讜专讙讜 讚讗讜专讬讬转讗 讚讻转讬讘 讗转 讘转 讘谞讛 讜讗转 讘转 讘转讛 驻讬' 讜讛讬讻讬 转谞讬 诇讛 讘讛讚讬 砖谞讬讜转 诪砖讜诐 讚拽讘注讬 诇诪讬转谞讗 讗砖转 讞讜专讙讜 讗讜诪专转 讗谞讬 诪讜转专转 诇讱 讜讘转讬 讗住讜专讛 诇讱 讚讗注"讙 讚讘转讬 讗住讜专讛 诇讱 诪讚讗讜专讬讬转讗 诪讘讚讬讚讬' 诇讗 讙讝专讜 专讘谞谉 转谞讗 讘转 讞讜专讙讜.





讗诪专 专讘 讚' 谞砖讬诐 讬砖 诇讛谉 讛驻住拽 讜谞拽讟 专讘 讘讬讚讬' 转诇转, 讗砖转 讗讞讬 讛讗诐 诪谉 讛讗讘, 讜讗砖转 讗讞讬 讛讗讘 诪谉 讛讗诐 讜讻诇转讜 讜讻诇转 讘谞讜 讜讝注讬专讬 诪讜住讬祝 讗祝 讗砖转 讗讘讬 讗诪讜, 驻讬' 讚' 谞砖讬诐 砖谞讬讜转 讬砖 诇讛谉 讛驻住拽 砖诇诪注诇讛 诪谉 讜砖诇诪讟讛 诪讛谉 诪讜转专 讗讘诇 讛讗讞专讜转 讻讙讜谉 讗诐 讗诪讜 讗讬谉 诇讛 讛驻住拽 砖诇诪注诇讛 讛讬诪谞讛 注讚 住讜祝 讻诇 讛讚讜专讜转 讛讜讬讗 谞诪讬 砖谞讬' 讛讜讗 讜讗诪讜 诪讛"转 讜讻谉 讗砖转 讗讘讬 讗讘讬讜, 讛讜讗讬诇 讗砖转 讛讗讘 讚讗讜专讬讬转讗 诇诪注诇讛 诪讛谉 讗住讜专 注讚 诇注讜诇诐 讜谞拽讬讟 专讘 讘讬讚讬' 转诇转 讙诪专讗 讛讜讛 讙诪讬专 讚讚' 谞砖讬诐 砖谞讬讜转 讬砖 诇讛谉 讛驻住拽 讜诇讗 讛讜讛 讘讬讚讬' 诇驻专讜砖讬 讗诇讗 转诇转 讗砖转 讗讞讬 讛讗诐 诪谉 讛讗讘 诇讘讚讛 砖谞讬' 讗讘诇 讗砖转 讗讞讬 讗诐 讗诪讜 诪讜转专转 讜讟注诪讗 诪砖讜诐 讚诇讗 砖讬讬讻讬 讘讛讜 注专讜讛 诪讚讗讜专讬讬转讗, 讗讘诇 讗诐 讗诪讜 讚砖讻讬讬讻讬 讘讚讜专讜转讬' 注专讜讛 讚讗讜专讬讬转讗 讻讙讜谉 讗诪讜, 讜讻谉 讗砖转 讗讘讬 讗讘讬讜 讬砖 讘讚讜专讜转讬' 讗砖转 讗讘 讚讗讜专讬讬转讗 讜讗诐 讗讘讬讜 谞诪讬 讗注"讙 讚诇讗 砖讬讬讻讗 讘讛 注专讜讛 讚讗讜专讬讬转讗 讗讬谉 诇讛 讛驻住拽 讜讗住讜专讛 讗祝 讗诐 讗讘讬 讗讘讬讜 讚诪讬讞诇驻讗 讘讗诐 讗诐 讗诪讜 讜讻诇转 讘谞讜 砖讬砖 讘讚讜专讜转讬' 注专讜讛 讚讗讜专讬讬转讗 讗讬谉 诇讛 讛驻住拽 讚转谞讗讬 讻诇转讜 注专讜讛 讻诇转 讘谞讜 砖谞讬 讛讜讻谉 讗转讛 讗讜诪专 讘讘谞讜 讜讘讘转 讘谞讜 注讚 住讜祝 讻诇 讛注讜诇诐 讜诇讗 讗住专讜 讻诇转 讘转讜 讗诇 讗诪砖讜诐 讻诇转 讘谞讜 诪"讛 讬"诇 讛驻住拽 讜讝注讬专讬 诪住讬祝 讗祝 讗砖转 讗讘讬 讗诪讜 砖讬"诇 讛驻住拽 诪驻谞讬 砖讗讬谉 讘讚讜专讜转讬' 注专讜讛 讚讗讜专讬讬转讗, 讜专讘 诪"讟 诇讗 讞砖讬讘 诇讛 诪讬讞诇驻讗 讘讗砖转 讗讘讬讜 讗讘讬讜:

转谞讜 专讘谞谉 诪讛 讛谉 砖谞讬讜转 讗诐 讗诪讜 讜讗诐 讗讘讬讜 讜讗砖转 讗讘讬 讗讘讬讜 讜讗砖转 讗讘讬 讗诪讜 驻讬' 讻诇 讛谞讬 讗讬谉 诇讛谉 讛驻住拽 讚讗诐 讗诪讜 讜讗诐 讗讘讬 讗讘讬讜 讜讗砖转 讗讘讬 讗讘讬讜 讜讗砖转 讗讘讬 (讗讘讬) 讗诪讜 [讗住讜专] 注讚 住讜祝 讻诇 讛讚讜专讜转. 讗诪专 专讘 [讗专讘注 谞砖讬诐] 讬砖 诇讛谉 讛驻住拽. 讜谞拽讟 专讘 讘讬讚讬讛 转诇转 讗砖转 讗讞讬 讛讗诐 诪谉 讛讗讘 讜讗砖转 讗讞讬 讛讗讘 诪谉 (讛讗讘) [讛讗诐] 讜讻诇转 讘转讜 讗讘诇 讻诇转 讘谞讜 讜讻诇转 讘谉 讘谞讜 注讚 住讜祝 讻诇 讛讚讜专讜转 讗讬谉 诇讛谉 讛驻住拽. 讜讝注讬专讬 诪讜住讬祝 讗祝 讗砖转 讗讘讬 讗诪讜. 讗讘注讬讗 诇讛讜 讗砖转 讗讞讬 讛讗诐 诪谉 讛讗诐 诪讛讜 讗砖转 讗讞讬 讛讗讘 诪谉 讛讗诐 讜讗砖转 讗讞讬 讛讗诐 诪谉 讛讗讘 讚讗讬讻讗 爪讚 讗讘 讛讜讗 讚讙讝讜专 专讘谞谉 讗讘诇 讛讬讻讗 讚诇讬讻讗 爪讚 讗讘 诇讗 讗讜 讚诇诪讗 诇讗 砖谞讗 讜驻砖讬讟 诇讗住讜专 讚讻讬 讗转讗 专讘 砖讬诇讗 讗诪专 讗诪专讬 讘诪注专讘讗 讻诇 砖讘谞拽讘讛 注专讜讛 讘讝讻专 讙讝专讜 注诇 讗砖转讜 诪砖讜诐 砖谞讬讛 讜讛讗 讜讚讗讬 诇讗讜 讻诇诇讗 讛讜讗 讚讗讬诇讜 讞诪讜转讜 注专讜讛 讗砖转 讞诪讬讜 诪讜转专转. 讘转 讞诪讜转讜 注专讜讛 讗砖转 讘谉 讞诪讬讜 诪讜转专转 讞讜专讙转讜 注专讜讛 讗砖转 讞讜专讙讜 诪讜转专' 讘转 讞讜专讙讜 注专讜讛 讗砖转 讘谉 讞讜专讙讜 诪讜转专转. 注诇 讻专讞讬谉 讚专讘 砖讬诇讗 诇讗转讜讬讬 讗砖转 讗讞讬 讛讗诐 诪谉 讛讗诐. 讗诪讬诪专 讗讻砖专 讘讗砖转 讗讞讬 [讗讘讬] 讗讘讬讜 讜讘讗讞讜转 讗讘讬 讗讘讬讜. 讛专' 讗诇驻住 诇讗 驻住拽 讘砖谞讬讜转 讻专' 讞讬讬讗. 讬砖 诇讛谉 讛驻住拽 讗讜 讗讬谉 诇讛谉 讛驻住拽 讜诪住转讘专讗 诇拽讜诇讗 讚讘砖诇 住讜驻专讬诐 讛诇讱 讗讞专 讛诪拽诇 诪住拽谞讗 讚砖诪注转转讗 讚诇"砖 讗讞讜转讜 诪讞讬讬讘讬 讻专讬转讜转 讜讻"砖 诪讞讬讬讘讬 诇讗讜讬谉 讜讻"砖 讗讞讜转讜 诪讗谞讜住转讜 讗住讜专 讗讞讜转讜 讛讬讗. 讚讜诇讚讛 讻诪讜讛 讜诇讗 转驻住讬 讘讛 拽讚讜砖讬谉 讜讗驻讬' 讘砖驻讞讛 砖讟讘诇讛 诇砖诐 注讘讚讜转 讚砖讬讬讻讗 讘诪爪讜转 讚讛讗 讗诪专 讘讛讗 砖诪注转转讗 讜爪专讬讻讛 讚讗讬 讗砖诪注讬谞谉 讘注讜讘讚转 讻讜讻讘讬诐 诪砖讜诐 讚诇讗 砖讬讬讻讗 讘诪爪讜转. 讜讗诐 讗谞住 讜驻转讛 讗砖讛 诪讜转专 诇讬砖讗 讘转讛 讜讚讜拽讗 诇讗讞专 诪讬转转 讛讗砖讛 讗讘诇 讘讞讬讬 讛讗砖讛 讗住讜专 诇讬砖讗 讘转讛 讚转谞谉 讛谞讟注谉 诪谉 讛讗砖讛 讗住讜专 讘讗诪讛 讜讘讘转讛 讜讘讗讞讜转讛 讚谞砖讬 诇讙讘讬 谞砖讬 砖讻讬讞讬谉 讚讗讝诇谉:

转讜住' 讘讚"讛 讗"讛 讗砖转 讞诪讬讜 谞诪讬 诪讗诐 讗诐 讞诪讬讜 诇讗 诪爪讬 驻专讬讱 讚转讬诪讗 诇讬讛 讗谞讬 讻讜' 讚讘注讬讗 讛讬讗 讻讜' 注讻"诇 诪讛专砖"诇 讛讙讬讛 诪讗诐 讗诐 讗诐 讞诪讬讜 讜讟注诪讜 讚讗诐 讗诐 讞诪讬讜 诇讗 转讬诪讗 讗谞讬 诪讜转专转 讚讛讬讗 诪砖谞讬讜转 讚专' 讞讬讬讗 讜诇驻讬 讛讙讛转讜 诪拽砖讬谞谉 讛讗 讘转讛 讗讬谞讛 讗住讜专讗 诪讚讗讜专讬讬转讗 讜讗讬讱 转讗诪专 讘讚讬讚讬 诇讗 讙讝专讜 专讘谞谉 讜讻转讘 诇转专抓 讜爪"诇 讗祝 讚诇诪讟讛 讚讬讚讛 诇讬讻讗 注专讜讛 讚讗讜专讬讬转讗 诪"诪 诪讗讞专 讚讘讛讗讬 讚专讬 讗讬讻讗 注专讜讛 讚讗讜专讬讬转讗 注讚讬祝 诇讙讝讜专 讻诪讜 讗砖转 讞诪讬讜 讻讜' 注讻"诇 讜注讜讚 讛讗专讬讱 注"砖 讜讗讬谉 讗诇讜 讗诇讗 讚讘专讬诐 讚讞讜拽讬诐 诇诪讘讬谉 讚讛讗 讜讚讗讬 专讘讜转讗 讚讗砖转 讞讜专讙讜 讜讗砖转 讞诪讬讜 讚转讬诪讗 讗谞讬 诪讜转专转 讻讜' 讗讬谞讜 讗诇讗 诪砖讜诐 讚讗注"讙 讚讘转讬 讗住讜专讛 诇讱 诪讚讗讜专讬讬转讗 讗驻"讛 诇讗 讙讝专讜 讘讚讬讚讬 砖讗讬谞讜 讗诇讗 讚讜专 讗' 诇诪注诇讛 诪砖讜诐 砖谞讬讬讛 讗讘诇 讚诇讗 谞讙讝讜专 讚讜专 讗讞讚 诇诪注诇讛 讗讜 诇诪讟讛 注诇 讛砖谞讬讬讛 诪砖讜诐 讛砖谞讬讬讛 讗讬谉 讝讜 专讘讜转讗 讚讗讬 诇讗 转讬诪讗 讛讻讬 讗讬谉 诇讚讘专 住讜祝 讘讻诇 讛砖谞讬讜转 讜诪讗 拽诪讘注讬讗 诇讬讛 诇拽诪谉 讘讻诇 砖谞讬讜转 讚专"讞 讻讚诪砖诪注 诇拽诪谉 讘转讜住' 讗诐 讬砖 诇讛谉 讛驻住拽 讛讗 讜讚讗 讘砖诇讬砖讬 砖讘讘转讜 讜砖讘讘转 讗砖转讜 讗讬谉 诇讛谉 讛驻住拽 诪讛"讟 讙诐 讗诐 讛讬讛 讻讜讜谞转 讚讘专讬 讛转讜住' 讻诪"砖讬 诪讛专砖"诇 诇讗 讛讬讛 诇讛诐 诇住转讜诐 讻讜讜谞转诐 讗诇讗 诇驻专砖 讚讗讬谉 讗诇讜 讗诇讗 讚讘专讬 谞讘讬讗讜转 讜注"拽 诇驻讬 转讬专讜抓 讛转讜住驻讜转 讚诇讻讱 诇讗 诪"诇 讘讗诐 讗诐 讗诐 讞诪讬讜 讚转讬诪讗 诇讬讛 讗谞讬 诪讜转专转 讻讜' 诪砖讜诐 讚讘注讬讗 讛讬讗 诇拽诪谉 讻讜' 注讻"诇 讗"讻 转驻砖讜讟 诪讝讛 讛讗讘注讬讗 讚注"讻 砖谞讬讜转 讚专"讞 讗讬谉 诇讛谉 讛驻住拽 讚讗诇"讻 诇转谞讬 讘讗诐 讗诐 讗诐 讞诪讬讜 讚转讬诪讗 诇讬讛 讗谞讬 诪讜转专转 讻讜' 讜注"拽 讚讗讬 讗讬转 诇讬讛 诇讛讗讬 转谞讗 讚讘专讬讬转讗 讚砖谞讬讜转 讚专"讞 讗讬谉 诇讛谉 讛驻住拽 讚诪砖"讛 诇讗 诪爪讬 诇诪转谞讬 讗诐 讗诐 讗诐 讞诪讬讜 讚转讬诪讗 诇讬讛 讻讜' 讗"讻 讗讻转讬 转拽砖讬 诇谉 讛砖转讗 讚诇讬转谞讬 讻诇转 讘转 讘转讜 讚转讬诪讗 诇讬讛 讗谞讬 诪讜转专转 诇讱 讜讘转讬 讗住讜专讛 诇讱 讚讛讬讗 诪砖谞讬讜转 讚专"讞 讚讛讬讬谞讜 砖诇讬砖讬 砖讘讘谞讜 讜砖讘讘转讜 讚讗讬谉 诇讛谉 讛驻住拽 讜注"讻 讛谞专讗讛 诇拽讬讬诐 讻诇 讙讬专住转 讛住驻专讬诐 砖诇谞讜 讚讘讻讜诇讛讜 讙专住讬谞谉 讗诐 讗诐 讞诪讬讜 讜讻讜讜谞转诐 讻讱 讛讜讗 讚注讜诇讛 注诇 讚注转诐 讘转讞诇转 讛注讬讜谉 讚讛讗讬 转谞讗 讚诪转谞讬' 诇讬转 诇讬讛 砖谞讬讜转 讻诇诇 讗诇讗 讛谞讬 讚拽转谞讬 讘讘专讬讬转讗 讜讻讚讘注讬 诇诪驻砖讟 诇拽诪谉 讚诇讗 讙讝专讜 讘讗砖转 讗讞讬 讗讘讬 讛讗讘 讜讘讗讞讜转 讗讘讬 讛讗讘 诪讚拽转谞讬 诪讛 讛谉 砖谞讬讜转 讜诇讗 拽讞砖讬讘 诇讛讜 讘讛讚讬讬讛讜 讜讗"讻 讛讜讗 讙诐 讗诐 讗诐 讞诪讬讜 砖讛讬讗 砖谞讬讬讛 讚专"讞 诪讜转专转 诇讛讗讬 转谞讗 讜讗讛讗 拽讗诪专讬 讛转讜住' 讚转讬诪讗 诇讬讛 讗诐 讗诐 讞诪讬讜 砖讗注"讙 讚讘转讬 讗住讜专讛 诪讚讗讜专讬讬转讗 讘讚讬讚讬 诇讗 讙讝专讜 专讘谞谉 诪砖讜诐 砖谞讬讬讛 讜转讬专爪讜 诪讚讘注讬' 诇拽诪谉 诇住转诪讗 讚转诇诪讜讚讗 讗诐 砖谞讬讜转 讚专"讞 讬砖 诇讛谉 讛驻住拽 讗讜 诇讗 诪讜讻讞 诪讬谞讛 讚诇讬讻讗 诪讗谉 讚驻诇讬讙 诇讛转讬专 砖谞讬讜转 讚专"讞 讚讗讬 讛讜讛 诪讗谉 讚诇讬转 诇讬讛 讻诇诇 砖谞讬讜转 讚专"讞 诇讗 讛讜讛 住转诪讗 讚转诇诪讜讚讗 诪住转驻拽 讘讛讜 讗诐 讗驻讬诇讜 讛驻住拽 讗讬谉 诇讛谉 讻讬讜谉 讚讗讬讻讗 诪讗谉 讚诪转讬专 讛砖谞讬讛 讙讜驻讛 讜讻讛"讙 讻转讘 讛诪专讚讻讬 讚诪砖诪注 诪讚讘专讬讜 讚讘转讞诇转 讛注讬讜谉 讛讬讛 注讜诇讛 注诇 讛讚注转 诇讜诪专 讚讛讗讬 转谞讗 诇讬转 诇讬讛 砖谞讬讜转 讚专"讞 诪讚诇讗 拽讞砖讬讘 诇讛讜 讘讛讚讬讬讛讜 讜讝"诇 讜砖谞讬讜转 讚专"讞 诇讗 讗讬驻砖讬讟讗 讗诐 讬砖 诇讛谉 讛驻住拽 讗讜 诇讗 讜讗讝诇讬谞谉 诇讞讜诪专讗 讻讜' 讜转谞讗 讚诪转谞讬' 讗讬转 诇讬讛 砖谞讬讜转 讚专"讞 讜转谞讗 讜砖讬讬专 讜专"讞 诪讜住讬祝 讛讜讗 注讻"诇 讜讛转讜住' 诇讗 专爪讜 诇讛讜讻讬讞 讚讛讗讬 转谞讗 讗讬转 诇讬讛 砖谞讬讜转 讚专"讞 诪讚拽诪砖谞讬 诇拽诪谉 讚转谞讗 讜砖讬讬专 讜诪讗讬 砖讬讬专 讚讛讗讬 砖讬讬专 砖讬讬专 砖讗专 砖谞讬讜转 讚专"讞 诪砖讬诐 讚讗讬讻讗 诇诪讬诪专 讚讛讗讬 砖谞讜讬讗 讗讬谞讜 讗诇讗 讚讞讬讬讛 讘注诇诪讗 讗讛讗 讚讘注讜 诇诪驻砖讟 诇讛讬转讬专讗 讗砖转 讗讞讬 讗讘讬 讛讗讘 讜讗讞讜转 讗讘讬 讛讗讘 讜诪砖"讛 谞讬讞讗 诇讛讜 诇讗转讜讬讬 专讗讬讛 诪讚讘注讬讗 诇讬讛 诇转诇诪讜讚讗 讗诐 砖谞讬讜转 讚专"讞 讬砖 诇讛谉 讛驻住拽 讚讛讛讬讗 讜讚讗讬 专讗讬讛 谞讻讜谞讛 讛讬讗 讜讻诪讜 砖驻讬专砖谞讜 讚讘专讬讛诐 讜讻"讝 讘专讜专 讜讚讜"拽:

讙诪' 讗谞讬 诪讜转专转 诇讱 讜讘转讬 讻讜' 讘砖讗专 注专讬讜转 讻讙讜谉 讘讗诐 讻诇转讜 讜讗诐 讗砖转 讗讞讬 讻讜' 诇讗 讗爪讟专讬讱 诇诪讬住专 讗诇讗 讚讜拽讗 讘讗砖转 讞讜专讙讜 讜讘转讛 讚砖谞讬讛谉 讘讗讬谉 诪讞诪转 讞讜专讙讜 讜讻谉 讗砖转 讞诪讬讜 讜讘转讜 讚砖转讬讛谉 讛"诇 诇诪讬住专 诪讞诪转 讞诪讬讜 讗驻"讛 砖专讬 讗注"讙 讚诇诪讟讛 讘讘转讜 注专讜讛 讻讜' 讜讗谞讜住转 讗讘讬讜 诇专讘谞谉 讚砖专讜 讗注"讙 讚诇诪讟讛 注专讜讛 讗诐 谞转注讘专讛 诪讘讬讗转 讗讜谞住 诇讬转 讘讛 拽讬讚讜砖讬谉 讜诇讗 砖讜诐 拽讜专讘讗 讜讘讗砖转 讗讞讬 讗诐 讗讘讬讜 谞诪讬 诇讗 讙讝专讜 诇拽诪谉 讗注"讙 讘讗砖转 讗讞讬 讗讘讬讜 注专讜讛 讻讜' 注讻"诇:


讘驻专砖"讬 讚"讛 讜讗砖转 讗讞讬 讛讗诐 诪谉 讛讗讘 讻讜' 讙讝讬专讛 诪砖讜诐 讗讞讬 讗讘讬讜 诪谉 讛讗诐 讻讜' 注"讻 讗讘诇 诪砖讜诐 讗砖转 讗讞讬 讗讞讬 讗诐 诪谉 讛讗讘 诇讗 讛讜讛 讙讝专讬谞谉 讗砖转 讗讞讬 讛讗诐 诪谉 讛讗讘 讻讚诪讜讻讞 诇拽诪谉 讚诇讗 讙讝专讬谞谉 诇讬讛 讗诇讗 诪砖讜诐 讗讞讬 讗讘讬讜 诪谉 讛讗诐 讚讗讬讻讗 讘讛 谞诪讬 爪讚 讗讘 讜拽"诇:


讘讚"讛 讗专讘注 谞砖讬诐 讻讜' 讜讻谉 讗砖转 讗讘讬 讗讘讬讜 讜讗诐 讗讘讬 讗讘讬讜 诇诪注诇讛 讻讜' 注讻"诇 讗注"讙 讚讘讗诐 讗讘讬 讗讘讬讜 诇讬转 讘讬讛 诇诪讟讛 注专讜讛 讚讗讜专讬讬转讗 谞讝专讜 讘讬讛 诪砖讜诐 讗诐 讗诐 讗诪讜 讛砖诪讬讟 讘驻讬专讜砖讜 讜讗砖转 讗讘讬 讗讘讬 讗诪讜 讚讗住讜专 谞诪讬 诇注讜诇诐 讗注"讙 讚诇讬讻讗 讘讬讛 诇诪讟讛 注专讜讛 讚讗讜专讬讬转讗 讬砖 诇诪讙讝专 诪砖讜诐 讗砖转 讗讘讬 讗讘讬 讗讘讬讜 讻讱 诪砖诪注 诪讚讘专讬 专讘 讚诇讗 拽讗诪专 讗诇讗 讛谞讬 转诇转 讬砖 诇讛谉 讛驻住拽 讗讘诇 讻诇 讛讗讞专讜转 讚拽转谞讬 讘讘专讬讬转讗 讗讬谉 诇讛诐 讛驻住拽 诪"诪 讻讬讜谉 讚讛专讘讜注讬诐 诇讗 讬讚注 诪讗讬 讛讜讗 讜讝注讬专讬 诪讜住讬祝 讗讜转讛 诇讗 谞拽讬讟 诇讛 专砖"讬 讘诪诇转讗 讚专讘 讜讚讜"拽. 讘讚"讛 讜住讬诪谉 讛讗 讚讗讜住讬祝 讝注讬专讬 讚注讬诇讗讬 讚专讘 讛讜讗 讚讜专 讗' 诇诪注诇讛 讻讜' 注讻"诇 讜讘讙诇讬讜谉 砖讛讜讝讻专讛 讘讘专讬讬转讗 注诇讜讬讬讛讜 讚讛讻讗 讚讞砖讬讘 专讘 讗砖转 讗讘讬 讗诪讜 诪谞"诇:





诪讛专砖"讗 - 讞讬讚讜砖讬 讗讙讚讜转

讚讛讗诇 诇讬砖谞讗 讚拽砖讛 讛讜讗 讻讜' 拽砖讛 注讜谞砖谉 砖诇 诪讚讜转 讬讜转专 讻讜' 诪讘讜讗专 驻专拽 讛住驻讬谞讛 讘讞讚讜砖讬谞讜 砖诐:


讜讗讬讝谉 讜讞讬拽专 讻讜' 诇讻驻讬驻讛 砖讗讬谉 诇讛 讗讝谞讬诐 讻讜'. 诇驻讬 砖诇砖讜谉 讛讗讝谞讛 讘讻"诪 讛砖讜诪注 诪讗讞专 讻诪讜 讛讗讝讬谞讜 讛砖诪讬诐 讙讜' 讜讛讗讝讬谞讛 转驻诇转讬 讙讜' 讗讘诇 讛讗讬 讗讬讝谉 讜讞讬拽专 讜转讬拽谉 讙讜' 诪砖诪注 砖讛讜讗 讘注爪诪讜 讗讬讝谉 讘诇讬 砖讜诪注 诪讗讞专 讜注"讻 讚专砖讜讛讜 诪诇砖讜谉 砖注砖讛 讗讜讝谉 诇讻诇讬 讜拽"诇:


驻专注讛讜 讗诇 转注讘讜专 讘讜 讙讜'. 讚诇注讬诇 诪讬谞讬讛 讻转讬讘 讘讗讜专讞 专砖注讬诐 讗诇 转讘讗 讙讜' 讚讛讬讬谞讜 讗讜专讞 讛注专讬讜转 讗诪专 砖转讙讚诇 讜转讜住讬祝 讗讜转讜 讗讜专讞 诇讗讬住讜专 讜拽"诇:





讞讻诪转 砖诇诪讛

专砖"讬 讘讚"讛 讗专讘注 谞砖讬诐 砖谞讬讜转 讛住"讚:


转讜住' 讘讚"讛 讗讬 讛讻讬 讻讜' 诪讗诐 讗诐 讗诐 讞诪讬讜 讻讜' 讻爪"诇:


讘讗"讚 讗谞讬 诪讜转专转 诇讱. 谞"讘 讬"诪 讛诇讗 讘转讛 讗讬谞讛 讗住讜专讛 诪讚讗讜专讬讬转讗 讜讗讬讱 转讗诪专 讘讚讬讚讬 诇讗 讙讝专讜 专讘谞谉 讜爪"诇 讗祝 讚诇诪讟讛 讚讬讚讛 诇讬讻讗 注专讜讛 讚讗讜专讬讬转讗 诪"诪 诪讗讞专 讚讘讛讗讬 讚专讬 讗讬讻讗 注专讜讛 讚讗讜专讬讬转讗 注讚讬祝 诇讙讝讜专 讻诪讜 讗砖转 讞诪讬讜 讚谞讛讬 讚讘转讛 讗住讜专讛 讛讬讬谞讜 诪讻讞 拽讜专讘讛 砖讛讬讗 讗讞讜转讛 讜讛讬讗 讗讬谞讛 拽讜专讘讛 讻诇诇 讜讛讻讗 讛讬讗 讜讘转讛 讘讞讚 住讜讙谞讬谞讗 讜讚讜"拽. (注讬' 讘诪讛专砖"讗):





专砖"砖

讙诪专讗 讗专讘注 谞砖讬诐 讬砖 诇讛谉 讛驻住拽. 讻爪"诇:



专砖"讬 讚"讛 讗诇讛. 诪讻诇诇 讚讛讗诇 诇讗讜 拽砖讛 讛讜讗. 讻爪"诇:



专砖"讬 讚"讛 驻专注讛讜. 讛讙讚讬诇讛讜 诇讗讬住讜专 讻讜'. 讻"讛 讘注"讬 讜讬砖专:



专砖"讬 讚"讛 讜讗砖转 讗讞讬 讛讗诐 诪谉 讛讗讘. 讙讝讬专讛 诪砖讜诐 讗讞讬 讛讗讘 诪谉 讛讗诐 讻讜' 讜讗讬讻讗 爪讚 讗诐 讻讜'. 讻"讛 讘专砖"讬 砖讘专讬"祝 讜谞讻讜谉:



转讚"讛 讜诪讜转专. 讛讗 讚讜讚 谞砖讗 专爪驻讛 讘转 讗讬讛. 诇讻讗讜专讛 诪讝讛 讛讬专讜砖诇诪讬 专讗讬讛 讚驻讬诇讙砖 讛讜讛 讘拽讚讜砖讬谉 (注讬' 专诪讘"诐 驻"讚 诪讛诇' 诪诇讻讬诐 讛诇"讚 讜讘讻"诪 讜诇讞"诪) 讚讛讗 专爪驻讛 讛讬转讛 驻讬诇讙砖 砖讗讜诇 讜讘讗诪转 诇"讬 诪谞"诇 诇讛讬专讜砖诇诪讬 讚谞砖讬 讗讚讜谞讬讱 拽讗讬 注诇 专爪驻讛 讚讜拽讗 讜讗讜诇讬 诇驻讬 砖诇讗 诪爪讗谞讜 诇砖讗讜诇 谞砖讬诐 讝讜诇转讛 专拽 讗讞讬谞注诐 (砖诪讜讗诇 讗' 讬"讚 谞') 讜讛讬讗 讛讬转讛 讞诪讜转讜 讜注讬' 讘拽"谞 讗讜转 讚:



转讚"讛 讗"讛. 诪讛 砖讛讜讙讛 讘讙诇讬讜谉 讛讜讗 诪诪讛专砖"诇 讜讛诪讛专砖"讗 拽讬讬诐 讛讙讬专' 砖诇驻谞讬谞讜 注"砖:





讘谉 讬讛讜讬讚注

讜旨诪址讗讬 诪址砖讈职诪址注, 讚旨职讛址讗讬 '讗值诇' 诇执讬砖讈职谞指讗 讚旨职拽指砖讈侄讛 讛讜旨讗? 讚旨执讻职转执讬讘: (讬讞讝拽讗诇 讬讝, 讬讙) "讜职讗侄转 讗值讬诇值讬 讛指讗指专侄抓 诇指拽指讞". 讛拽砖讛 讛专讘 注讬讜谉 讬注拽讘 讝"诇 讗诪讗讬 诇讗 讛讘讬讗 驻住讜拽 诪谉 讛转讜专讛 讗指讝 谞执讘职讛植诇讜旨 讗址诇旨讜旨驻值讬 讗直讚讜止诐 讗值讬诇值讬 诪讜止讗指讘 (砖诪讜转 讟讜, 讟讜)? 注讬讬谉 砖诐.
讜谞专讗讛 诇讬 讘住"讚 讚讛转诐 讛讜讛 讗诪讬谞讗 讗值讬诇值讬 诪讜止讗指讘 拽讗讬 注诇 讛讻讜诪专讬诐 砖诇 注讘讜讚讛 讝专讛 讚谞拽专讗讜 讗讬诇讬 注诇 砖诐 注讘讜讚讛 讝专讛 砖诇讛诐 砖谞拽专讗转 讗诇讬诇讬诐 讚讻转讬讘 讻指旨诇 讗直诇止讛值讬 讛指注址诪执旨讬诐 讗直诇执讬诇执讬诐 (转讛诇讬诐 爪讜, 讛).



拽止讚侄诐 砖讈侄讘旨指讗 砖讈职诇止诪止讛, 讛指讬职转指讛 转旨讜止专指讛 讚旨讜止诪指讛 诇执讻职驻执讬驻指讛 砖讈侄讗值讬谉 诇指讛旨 讗指讝职谞址讬执诐, 注址讚 砖讈侄讘旨指讗 砖讈职诇止诪止讛 讜职注指砖讉指讛 诇指讛旨 讗指讝职谞址讬执诐. 谞专讗讛 诇讬 讘住"讚 谞拽讬讟 诇砖讜谉 讗讝谞讬诐 讻讬 转讜专讛 砖讘注诇 驻讛 转转讬讬讞住 诇讗讝谞讬诐 讻讬 讚讘专讬诐 砖讘注诇 驻讛 讗讬 讗转讛 专砖讗讬 诇讗讜诪专讛 讘讻转讘, 讜转讜专讛 砖讘讻转讘 转转讬讬讞住 诇注讬谉 讚讚讘专讬诐 砖讘讻转讘 讗讬 讗转讛 专砖讗讬 诇讗讜诪专诐 注诇 驻讛 讜讻诪讜 砖讗诪专讜 讛专讗砖讜谞讬诐 讝"诇 注诇 驻住讜拽 (诪砖诇讬 讻, 讬讘) 讗止讝侄谉 砖止讈诪址注址转 讜职注址讬执谉 专止讗指讛 讛殖' 注指砖指讉讛 讙址诐 砖职讈谞值讬讛侄诐, 讜讻讗砖专 转讬拽谉 砖诇诪讛 讛诪诇讱 注"讛 砖谞讬讜转 讜注讬专讜讘讬谉 讜谞讟讬诇转 讬讚讬讬诐 (注讬专讜讘讬谉 讻讗:) 谞转讞讝拽讛 转讜专讛 砖讘注诇 驻讛 讛诪转讬讬讞住转 诇讗讝谞讬诐. 诇讻讱 讗诪专 '讜注砖讛 诇讛 讗讝谞讬诐' 砖讞讬讝拽 讛讗讝谞讬诐 砖讛讬讗 转讜专讛 砖讘注诇 驻讛 讙诐 注转讛 讛诇讘讘讜转 砖诇 讘谞讬 讗讚诐 讬讟讜 讗讝谞讬诐 砖诇讛诐 诇转讜专讛 诇诇诪讜讚 讜诇讗 讬驻诇讜 讘注爪讜转 专砖注讬诐 讻讬 注转讛 讛讻讬谉 诇驻谞讬讛诐 讻诪讛 诪讗讜转 讟注诪讬诐 诇讻诇 讚讘专 讜讚讘专 诪讚讘专讬 住讜驻专讬诐.
讜诪讛 砖谞讗诪专 讜职讗执讝旨值谉 讜职讞执拽旨值专 讜职转旨执拽旨值谉 (拽讛诇转 讬讘, 讟) 驻讬专砖 讘谞讬 讬讚讬讚讬 讻讘讜讚 讛专讘 讬注拽讘 谞专"讜 讚讛转讜专讛 讬砖 讘讛 讗专讘注讛 讞诇拽讬诐 砖讛诐 专讗砖讬 转讬讘讜转 驻专讚住 讜砖诇砖讛 诪讛诐 驻砖讟 专诪讝 讚专砖 讛诐 讘谞讙诇讛 砖诇 讛转讜专讛 讜讛讜讗 讗讝谉 讘讞诇拽 讛专诪讝 讜讞拽专 讘讞诇拽 讛讚专砖 讜转拽谉 讘讞诇拽 讛驻砖讟 注讚 讻讗谉 讚讘专讬讜 谞专"讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜诪讗讬 诪砖诪注 讚讛讗诇 诇讬砖谞讗 讚拽砖讛 讛讜讗. 注讬' 诪讚专砖 专讘讛 驻专砖讛 转讜诇讚讜转 驻' 住讚 讘驻住讜拽 讗转 讻诇 讛讗专爪讜转 讛讗诇:





驻转讞 注讬谞讬诐

转讜住' 讜诪讜转专 讘讗砖转 讞诪讬讜 讬专讜砖诇诪讬 讗砖转 讗讞讬讜 讗住讜专讛 诪砖讜诐 诪专讗讬转 讛注讬谉 讜讻讜' 讘转讜住驻讬 讛专讗"砖 诇诪讻讬诇转讬谉 砖谞讚驻住讜 诪拽专讜讘 讬砖 讟注讜转 讚诪讜讻讞 讜驻砖讜讟. 讜诪"砖 讚讛讗 讚讜讚 谞砖讗 专爪驻讛 讜讻讜' 讻讘专 讘讬讗专讜 诪讛专砖"诇 讘讬诐 砖诇 砖诇诪讛 住讬' 讛'. 讗讘诇 讛专讘 讻谞讛"讙 住讜祝 讗"讞 讘讛讙讛讜转讬讜 诇讛专"诪 讛' 诪诇讻讬诐 驻"讚 爪讚讚 讘讝讛 讻诪讛 爪讚讚讬诐 讜讛讘讬讗 讚讘专讬 诪讛专砖"诇 讛谞讝' 砖讻转' 讻谉 讘讘讬讗讜专讬 住诪"讙 讜砖拽讬诇 讜讟专讬 注诇讛 注"砖 讜诪"砖 诇注讬诇 驻"讙 讜诪"砖 讛转讜' 讜诪注砖讛 讘驻专讜讘讬谞爪讬讗 讘讗讞讚 砖讛讬讛 讟讘讞讜 讟讘讜讞 讜讻讜' 讛讬讬谞讜 砖讻讘专 拽讚砖 讜讛讬讛 讟讘讞讜 讟讘讜讞 诇讬砖讗 讜讗驻住讚讬讛 专"转 诇住注讜讚转讬讛 讜讛爪专讬讻讜 诇讙专砖讛 讻诪讘讜讗专 讘讞讬讚讜砖讬 讛专讬讟讘"讗 讜讛讘讬讗 讚讘专讬讜 讛专讘 讛谞诪拽讬 讜讻"讻 讛专砖讘"讗 讘讞讬讚讜砖讬讜 讜诇砖讜谉 讛诪专讚讻讬 砖讻转讘 讚讛讬讛 讟讘讞讜 讟讘讜讞 诇拽讚砖 讜讻讜' 诇讗讜 讚讜拽讗 讜讻诪"砖 讛专讘 爪诪讞 爪讚拽 讘转砖讜讘讜转讬讜 住讬' 诪':
讗诪谞诐 诪"砖 砖诐 讛专讘 爪诪讞 爪讚拽 讚讚注转 诪专谉 讘砖"注 讚谞讟讛 诇讗住讜专 讜诇讛讞诪讬专 砖讻转讘 讚注转 讛讗讜住专讬谉 讘讗讞专讜谞讛 诪砖诪注 砖讚注转讜 谞讜讟讛 诇讛讞诪讬专 注"砖 注诪讜 讛住诇讬讞讛 讚诪专谉 讘砖"注 讻转讘 讘住转诐 讚诪讜转专转 讜砖讜讘 讻转讘 讜讬砖 诪讬 砖讗讜住专. 讜讘讻讬 讛讗 讛讚讘专 驻砖讜讟 讜诪讘讜专专 讚驻讜住拽 讻诪讜 砖住转诐 讜讻谉 讻转讘 讛专讘 讘讬转 讞讚砖 砖讛讜讗 专讘讜 砖诇 讛专讘 爪诪讞 爪讚拽 讘住讜祝 驻住拽 讛谞讛讙转 讗住讜专 讜讛转专 讚诪"砖 诪专谉 讘住转诐 讛讜讗 讛注拽专 诇讚注转讜 讜讗砖专 讻转讘 讚讬砖 讞讜诇拽 讛讜讗 讟驻诇 注"砖 讜讻讘专 诪驻讜专砖 讝讛 讘讚讘专讬 讛讙讗讜谉 讛专诪"注 讘转砖讜讘讜转讬讜 住讬' 爪"讝 砖讛讬讛 讘讚讜专讜 砖诇 诪专谉 讜讻"讻 讻诪讛 讗讞专讜谞讬诐 讻讬讚讜注. 讜砖讜讘 专讗讬转讬 砖讛注讬专 讘讝讛 讛专讘 讬讚 讗讛专谉 讘讞"讘 讛谞讚驻住 诪讞讚砖:
讜注转讛 谞讚驻住 住' 砖讜"转 谞讜讚注 讘讬讛讜讚讛 诇讗讞讚 讛诪讬讜讞讚 讛讙讗讜谉 诪讛专"专 讬讞讝拽讗诇 谞专"讜 讗讘"讚 讜专"诪 讚拽"拽 驻专讗讙 讜讘讗"讛 住讬' 讻"讜 专讗讬转讬 砖谞转注爪诐 诪讗讚 讘讚讘专讬 讛转讜住' 讛诇诇讜 砖讻转讘讜 讜讗注"讙 讚砖诪注转讬谉 砖专讬 诇讛讜 讗砖转 讞诪讬讜 讜讞讜专讙讜 砖诪讗 讗讞"讱 讗住专讜诐 讜转诪讛 注诇 讝讛 诪讗讚 讜讻诪注讟 砖讛讬讛 讚讜讞讛 讚讘专讬 讛转讜住' 讜讛专讗"砖 诇讜诇讬 讻讬 讻砖诇 讻讞讜 讚讛专讬 诪专讬讛 讚讛讗讬 讘讬专讜砖诇诪讬 讛讜讗 专' 讞谞讬谞讗 砖讛讬讛 转诇诪讬讚讜 砖诇 专讘讬谞讜 讛拽讚讜砖. 讜讘砖诪注转讬谉 讚祝 讝讛 注爪诪讜 诪拽砖讛 专讘讗 注诇 专"讬 讘专 砖讬诇讗 讜讛专讬 讞诪讜转讜 注专讜讛 讗砖转 讞诪讬讜 诪讜转专转 讜专讘讗 讻诪讛 讚讜专讜转 讗讞专 专' 讞谞讬谞讗 讜讗"讻 讗讬讱 讻转讘讜 讛转讜住' 讚讛讬专讜砖诇诪讬 讚讗住专 讛讬讬谞讜 砖谞讙讝专 讗讞专 讻谉 讜转诇诪讜讚讬谉 诪讬讬专讬 拽讜讱诐 讜谞讛驻讜讱 讛讜讗 讜讗讬谉 诇讜诪专 讚专"讬 讘专 砖讬诇讗 讻诇诇讗 讻讬讬诇 注诇 讛砖谞讬讜转 讜注"讝 砖驻讬专 诪拽砖讛 专讘讗 诪讗砖转 讞诪讬讜 讚拽转谞讬 讘专讬转讗 讚诪讜转专转 讝讛 讗讬谞讜 砖讛转讜住' 注爪诪诐 讻转讘讜 砖诐 讚讘讛谞讬 讙讝专讜 讘转专 讛讻讬 讜拽讬诐 诇讬讛 讘讛谞讛讜 讚砖专讜 讜讛讗专讬讱 讘讝讛 注"砖 讘讗讜专讱 讜讗驻砖专 诇讬砖讘 讚诪讗讬 讚讙讝专讜 讘转专 讛讻讬 讛讬讬谞讜 诪砖讜诐 砖谞讬讜转 讜拽讬诐 诇讬讛 讚讛谞讛讜 砖专讜 诪砖讜诐 诇转讗 讚砖谞讬讜转 讜讛讬讬谞讜 讚驻专讬讱 讗讻诇诇讬讛 讚专"讬 讘专 砖讬诇讗. 讗讘诇 讻讘专 讬讚注 专讘讗 讚讗住专讜 诪驻谞讬 诪专讗讬转 讛注讬谉 讜讛讬讬谞讜 诪"砖 讘讬专讜砖诇诪讬 讜诪讗讬 讚讗讜转讘讬讛 讛讬讬谞讜 注诇 讻诇诇讬讛 讘砖谞讬讜转 讚诪讗讬 讚讙讝讜专 拽诪讗讬 讜讘转专讗讬 讛讬讬谞讜 诪砖讜诐 砖谞讬讜转. 讜讘讞驻砖讬 讘讗诪转讞讜转 住驻专讬 讚讘讬 专讘 讞讚砖讬诐 诪拽专讜讘 专讗讬转讬 诇讛专讘 拽专讘谉 谞转谞讗诇 砖讻转讘 注诇 讚讘专讬 讛专讗"砖 讜讝"诇 讜砖诪讗 讗讞"讱 讗住专讜 讛讬讬谞讜 诪驻谞讬 诪专讗讬转 讛注讬谉 讗讘诇 讘砖诪注转讬谉 诇讗 拽讗诪专 讗诇讗 讚讗讬谞讜 讗住讜专 诪砖讜诐 讗住讜专 诪爪讜讛 诇讞讜讚 注讻"诇 讜谞专讗讛 讚讻讬讜讬谉 诇诪讛 砖讻转讘谞讜 诇注拽讜专 转诪讬讛转 讛专讘 讛谞讝'. 讛讙诐 讛诇讜诐 专讗讬转讬 讘住' 拽专讘谉 讛注讚讛 驻讬' 诇讬专讜砖诇诪讬 谞砖讬诐 砖讘讗 诇讬讚讬 诪讞讚砖 砖讻转讘 讘讛讚讬讗 讘转讜住驻讜转讬讜 讜讝"诇 讜讘住诪讜讱 诪住讬拽 讚讗砖转 讞诪讬讜 讗住讜专讛 诪驻谞讬 诪专讗讬转 讛注讬谉 讜讘讘专讬转讗 讚转谞讬 诪讜转专 讘讗砖转 讞诪讬讜 讛讬讬谞讜 诪讟注诐 砖谞讬讛. 讜谞驻拽讗 诪讬谞讛 讗讬 注讘专 讜谞砖讗讛 诪砖讜诐 砖谞讬讛 讬讜爪讬讗 讜诪砖讜诐 诪专讗讬转 讛注讬谉 讘讚讬注讘讚 讬拽讬讬诐 讜讻讜' 讜讘讘诇讬 讚驻专讬讱 诪讗砖转 讞诪讬讜 讛讬讬谞讜 讗讛讗 讚拽讗诪专 讛转诐 讻诇 砖讘谞拽讘讛 注专讜讛 讘讝讻专 讙讝专讜 诪砖讜诐 砖谞讬讜转 讜讚讗讬 砖驻讬专 拽砖讬讗 诪讘专讬转讗 讚诇讗 讙讝专讜 诪砖讜诐 砖谞讬讜转 注讻"诇 讜拽"拽 诪"砖 讚诪砖讜诐 诪专讗讬转 讛注讬谉 讬拽讬讬诐 讚讛专讬 专"转 讗讞专 砖拽讚砖 讜讟讘讞 讟讘讞讜 讗驻住讚讬讛 讜讙讬专砖讛. 讜注讬讬谉 诪"砖 讛专讘 爪诪讞 爪讚拽:
讗诪谞诐 专讗讬转讬 诇诪讛专砖"诇 讘讬诐 砖诇 砖诇诪讛 砖驻讬专砖 讘讚讘专讬 讛转讜住' 讜讛专讗"砖 砖讻转讘讜 砖诪讗 讗讞"讱 讗住专讜诐 讚讻讜谞转诐 讚砖诪讗 讗讞专 讛转诇诪讜讚 讗住专讜 讛讙讗讜谞讬诐 讜讻转讘 砖住讘专转诐 讬砖专讛 讚讗"讗 砖专"转 讜讛"讙 讬讞诇拽讜 注诇 讛转诇诪讜讚 讗诐 诇讗 砖谞讗住专 讘诪谞讬谉 讜讛讘讬讗 诪"砖 讛转讜住' 讜讛专讗"砖 讚讘住讜祝 驻' 诪砖讜讞 诪诇讞诪讛 讜讻讜' 讜驻讬专砖讜 讬驻讛 诇驻讬 讚专讻讜 注砖"讘 讜转讬诪讗 注诇 讛专讘 谞讜讚注 讘讬讛讜讚讛 砖讛专注讬砖 讛注讜诇诐 讜诇讗 专讗讛 讚讘专讬 诪讛专砖"诇 讜讛讝讻讬专讜 讛讜讗 讘专讬砖 讚讘专讬讜. 讚诇驻讬 讚讘专讬 诪讛专砖"诇 讗讝讚讜 诇讛讜 讻诇 拽讜砖讬讜转讬讜 讻诪讘讜讗专 诇诪注讬讬谉 讘转砖讜讘转讜 讛谞讝':

